Vloei se roei
Desember 17, 2011 in Sonder kategorie
Jy kan nie onderwater asemhaal nie. In elkgeval nie op die konvensionele manier nie ( dis nou sonder duiktoerusting en sulke goed). Ek het teen wil en dank dit probeer met amperse noodlottige gevolge en in die proses ‘n waardevolle les geleer.
Die Bivane en Pongola se samevloeing vorm die noordelike grens van Itala natuurreservaat. Veertig kilometer stroom-op het ons ingeklim onder die Bivane damwal. Ons het verkenning gaan doen vir die Itala Chalange kanoe marathon wat 2 weke later daar sou plaasvind. Die water was hoog maar nie hoog genoeg nie. Dit het die roete baie tegnies gemaak en jy moes jou pad mooi kies in die stroomversnellings.
Die 1ste paar stroomversnellings het dit goed gegaan. By die vlg. stroomversnelling het die rivier ‘n paar meter geval en skerp na links gedraai. Ek het ‘n rots geslaan wat my omgedop het en die volgende oomblik is ek kayak en al onder die water ingedruk teen die oewer op die draai. In plaas daar van om my splash cover te trek en uit te kom het ek probeer rol en opkom, teen die geweld van die rivier in. Ek het water gesluk en toe het paniek toegeslaan….. Ek het gevoel hoe iemand my aan die hand beetkry en toe trek ek vir Steve skoon uit sy boot onder die water in. Meer water gesluk, kry nie asem nie, waar’s die ouens,help my, help my!!!!!!!
Ek was besig om te verdrink en ek kan jou verseker dis nie baie lekker nie. Ek kon nie meer nie toe dit deur my benewelde brein dring; “ Trek jou splash cover!” Die volgende oomblik was ek uit en soet lug gedrink tussen die geproes om my lugweg oop te kry. Dit was amper. Baie amper……..
Op die sandbank waar ons daardie aand gekamp het, het ons die dag se insidente ontleed en bespreek. Toe sê Nils (alias Kapt. Barbosa) iets wat my tussen die oë tref: “ Moenie wag dat iemand jou kom red nie, red jouself!” Dit was natuurlik binne die konteks van my insident gesê maar wat my getref het is hoe waar dit is in die lewe oor die algemeen.
Moenie in selfbejammering wag dat iemand jou moet help en in die proses verdrink nie ……trek jou splas cover!!!!
Ver paaie &rarr
6 antwoorde op Vloei se roei
benvanbruggen het gesê op Desember 17, 2011
Mooi. Sterk gestel. Trek jou splash cover.
TS het gesê op Desember 17, 2011
werk so in die lewe ook…
loudavisi het gesê op Desember 17, 2011
Dit was beslis ‘n nagmerrie oomblik..
Vetjan het gesê op Desember 17, 2011
Dit laat my dink aan die keer toe die Zambezi my gesluk het.
ludwig.heuer het gesê op Desember 18, 2011
Hitte titte … So leer jy iewers in jou familie is daar nie ‘n vis gewees nie…
aa3cher het gesê op Desember 18, 2011
Ja nee,dis te ver terug op die evolusie leer!
Los ’n antwoord vir ludwig.heuer. Kanselleer antwoord